Опел Мерива

**Опел Мерива** нь германы автомашин үйлдвэрлэгч Опел хувьцаат компаний миниван ангиллын автомашин юм. Эхний үеийн загвар нь жижиг миниванд тооцогдож байсан бол түүний хоёр дахь үеийн загварын их биеийн  өсөлтөөс шалтгаалан компакт ван загварт ордог. 

Өнөөг хүртэл хоёр үеийг л хийсэн бөгөөд хоёр дахь үеийн загвар нь арын хаалганы нугас нь ардаа байрлалтайгаараа онцлог юм. 

## Опел Мерива A
Опел Мерива нь америкийн автомашин үйлдвэрлэгч концерн Женерал Моторсын үйлдвэрлэдэг миниван ба Их Британид Вауксхалл Мерива, Өмнөд Америкт Чевролетт Мерива болон бусад улсуудад Опел Мерива нэртэйгээр санал болгодог. 

Энэ загварын автомашин нь Опел Корса C-д суурь дээр үндэслэгдэн хийгдсэн ба Женерал Моторс до Бразил болон Опелийн хөгжлийн төв хамтран Рюсселсхаймд зохион бүтээжээ. Европын хувилбар Опел болон Вауксхалл Мериваг 2003 оны хавраас 2009 оны намар хүртэл Испаний Сарагосса дахь Опелийн салбар үйлдвэр Фигуруласт үйлдвэрлэсэн бол харин латин америкийн хувилбарыг 2012 он хүртэл Бразилийн салбар үйлдвэр Сан Жозе дус Кампуст үйлдвэрлэжээ.

### Түүх
2003 оны тавдугаар сараас эхлэн Испаний Сарагоссад анх зах зээлд гаргав. Түүнд хэрэглэсэн коммон кайл (CDTI) моторыг нь ЖМ Повертрайн болон Фиат компаниуд хамтран хөгжүүлсэн. 1.0-1.4 литрийн багтаамжтай Опелийн CDTI-Экотек моторууд нь 2005 оны шилдэг мотороор шалгарч байжээ.

2004 онд Герман улсад шинээр зөвшөөрөл авсан шинэ автомашины жагсаалтанд 16-р байрт орж байв.

### Загварын сайжруулалт
2006 оны нэгдүгээр сард загварын сайжруулалт хийгдсэн. Үүнд хөргөлтийн салхивчны хөндлөн арматур нь дундаа байсан байрлалыг одоогийн загвартай адил дээр болгосон, урд хормойвчийн загварыг өөрчлөн, шинэ загвартай манангийн гэрэл угсарсан болон их гэрлийн гадна гэрийг тунгалаг шилээр солисоноос гадна арын гэрлийг бараан өнгөтэй болгосон гэх мэт өөрчлөлтүүд хийгджээ. 

2007 оны нэгдүгээр сарын германы автомашины техникийн үзлэгийн холбооноос явуулсан судалгаанд 2 болон 3 жилийн настай автомашинуудаас хамгийн бага засвар үйлчилгээ хийгдсэн автомашинаар тодорсон байна. 

### Тоноглол
Опел хувьцаат компаний 110 жилийн ойд зориулсан суурь загвар нь дөрвөн дискэн тормостой (урд дугуйны диск нь дотроо хөргөлттэй), ABS нь тормосны ассистент системтэйгээ, урд болон хажуугийн аюулгүйн дэр, цахилгаан тогтворжуулалтын програм, хурднаас хамаарал бүхий цахилгаан серво мотор, зайнаас удирдах төв цоожлох систем, цахилгаанаар удирдан тохируулах болон халаалттай гадна толь, ачааны хэсэгт давхар шал гэх мэтээр тоноглогдсон. 

Дараагийн өндөр үнэтэй хувилбарт нь цахилгаан салхины  шил хаагч, автомат агааржуулалтын систем, MP3-CD радиог жолооны хүрдний удирдлагатай хамт, урд суудлуудын дунд гар тулагч тавцан, нэмэлт тавиурууд болон кабины гэрэлтүүлгүүд нэмэгдэж орно. 

 Opel Meriva 1.6 Facelift hellblau Heck.JPG|Опел Мерива, ар талаасаа
 Opel Meriva 1.7 CDTI Facelift front.jpg|Опел Мерива
 Opel opel meriva 1.jpg|урд талын харагдац
 Opel Meriva rear 20080530.jpg|Опел Мерива, хажуу болон ар талаасаа

### Мотор
CDTI- гэсэн бичигтэй 1.7 (74 кВт) чадалтай 2003-2005 үйлдвэрлэсэн дизель моторууд нь бусад дизель моторуудаас улаанаар тэмдэглэсэн "TI"-үсгээр ялгаатай. Энэ моторыг сайжруулан 92 кВт-чадалтай болгосоноор онцлог юм.

## Опел Мерива B
**Опел Мерива B** нь Опел хувьцаат компаний Испаний Сарагосса дахь салбар үйлдвэрт үйлдвэрлэсэн компакт ван загварын автомашин бөгөөд түүний өмнөх үеийн загвартай адил (Опел Мерива А) Корсагийн суурь дээр хийгдээгүй харин Астра H болон Цафира B-ийн эд ангийг авч хэрэглэсэн аж. Их Британид Вауксхалл Мерива гэсэн нэртэйгээр борлуулагдаж байна. 

Анх 2010 зургаадугаар сарын 12-нд худалдаанд гарсан ба суурь загварын үнэ нь 15.900 евроны үнэтэй юм. 

### Ерөнхий мэдээлэл
Мерива B-ийн дизайны шугамууд болон ерөнхий хэлбэр нь Инсигниа болон Опел Астра J-ийн үргэлжлэл юм. Өмнөx үеийн загвартай харьцуулахад энэ хоёр дахь үеийн загвар нь нэлээд урт болон өргөн болсон ч өндрөөсөө хасуулан бага зэрэг намхан болжээ. Хоосон үеийн жин нь хэдийгээр том их биетэй болсон ч харьцангуй багаар нэмэгдэв. Нэг содон зүйл нь түүнд портал хаалга (Б-баганатай) угсарсан явдал юм. Арын хаалганууд нь 4 км/ц-аас дээш хурдтай явахад өөрөө түгжигдэх бөгөөд энэ нь хаалга нээгдэн салхины эсрэг нээгдэхээс сэрэмжилсэн арга хэмжээ юм.

## Ишлэл
## Гадаад линк 
* Үйлдвэрлэгчийн албан ёсны вэб хуудас

Ангилал:Суудлын автомашины загвар
Мерива
Ангилал:Миниван
Ангилал:Ван (автомашин)
Ангилал:Комби